

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 28.janvārī **Nr.46**

(prot.Nr.3, 32.§)

**Par grozījumiem Daugavpils pilsētas domes 2017.gada 26.janvāra lēmumā Nr.49 “Par nekustamā īpašuma Lāčplēša ielā 39, Daugavpilī, daļas nodošanu bezatlīdzības lietošanā Daugavpils pilsētas pašvaldības iestādei “Sociālais dienests””**

Pamatojoties uz likuma „Par pašvaldībām” 14.panta pirmās daļas 2.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta pirmo, trešo, trešo prim un sesto daļu, ņemot vērā Daugavpils pilsētas domes (turpmāk – Dome) 2017.gada 26.janvāra lēmumu Nr.49 “Par nekustamā īpašuma Lāčplēša ielā 39, Daugavpilī, daļas nodošanu bezatlīdzības lietošanā Daugavpils pilsētas pašvaldības iestādei “Sociālais dienests””, Līgumu par nekustamā īpašuma Lāčplēša ielā 39, Daugavpilī, daļas nodošanu bezatlīdzības lietošanā, kas noslēgts 2017.gada 10.februārī starp Daugavpils pilsētas pašvaldību un Daugavpils pilsētas pašvaldības iestādi “Sociālais dienests”, izskatot Daugavpils pilsētas pašvaldības iestādes “Sociālais dienests”, reģistrācijas Nr.900019985587, juridiskā adrese: Vienības iela 8, Daugavpils, 2021.gada 13.janvāra vēstuli Nr.1.-9.2/97 “Par iespēju nodot telpu Lāčplēša ielā 39, Daugavpilī, Dienesta bezatlīdzības lietošanā”, ņemot vērā, ka nekustamā īpašuma ar kadastra apzīmējumu 0500 001 4402 001 Lāčplēša ielā 39, Daugavpilī, brīvā daļa 40,5 m2 platībā nepieciešama Daugavpils pilsētas pašvaldības iestādes “Sociālais dienests” darbības nodrošināšanai, Domes Īpašuma komitejas 2021.gada 21.janvāra atzinumu, Domes Finanšu komitejas 2021.gada 21.janvāra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Izdarīt Domes 2017.gada 26.janvāra lēmumā Nr.49 “Par nekustamā īpašuma Lāčplēša ielā 39, Daugavpilī, daļas nodošanu bezatlīdzības lietošanā Daugavpils pilsētas pašvaldības iestādei “Sociālais dienests”” šādus grozījumus:

1.1. svītrot lēmuma nosaukumā vārdu “daļas”;

1.2. izteikt lēmuma 1.punktu šādā redakcijā:

“1. Nodot bezatlīdzības lietošanā **Daugavpils pilsētas pašvaldības iestādei “Sociālais dienests”**, reģistrācijas Nr.90001998587, juridiskā adrese: Vienības ielā 8, Daugavpilī, turpmāk - Iestāde, Daugavpils pilsētas pašvaldības nomāto nekustamo īpašumu ar kopējo platību 808.5 m2 ar kadastra apzīmējumu 0500 001 4402 001 un kadastrālo vērtību 78 513.00 EUR (septiņdesmit astoņi tūkstoši pieci simti trīspadsmit *euro* 00 centi) **Lāčplēša ielā 39, Daugavpilī,** turpmāk – Īpašums.”

2. Uzdot Domes Īpašuma pārvaldīšanas departamentam sagatavot vienošanās projektu par grozījumu izdarīšanu Līgumā par nekustamā īpašuma Lāčplēša ielā 39, Daugavpilī, daļas nodošanu bezatlīdzības lietošanā, kas noslēgts 2017.gada 10.februārī starp Daugavpils pilsētas pašvaldību un Daugavpils pilsētas pašvaldības iestādi “Sociālais dienests”.

3. Atzīt par spēku zaudējušu Domes 2017.gada 26.janvāra lēmumu Nr.50 “Par nekustamā īpašuma Lāčplēša ielā 39, Daugavpilī, daļas nodošanu bezatlīdzības lietošanā biedrībai “Latvijas Sarkanais Krusts””.

Domes priekšsēdētājs *(personiskais paraksts)* I.Prelatovs